《春日田园杂兴五首 其二》
宋代·陈希声

犁锄遍野沸耕农，血吻鹃声一树红。畦矗秧针青剡剡，陇翻麦浪翠芃芃。

鸡鸣昼寂花村雨，蛤吠朝寒草岸风。溪外云过横笛乱，微烟野色树茏葱。

作者简介：陈希声，义乌（今属浙江）人。月泉吟社第五十名，署名元长卿；又为第五十一名，署名闻人伯仲。事见《月泉吟社诗》。今录诗五首。